
PATVIRTINTA
[bookmark: _GoBack]Valstybinio socialinio draudimo fondo valdybos prie Socialinės apsaugos ir darbo ministerijos direktoriaus 2026 m. liepos 29   d. įsakymu Nr. V-365

VALSTYBINIO SOCIALINIO DRAUDIMO FONDO VALDYBOS PRIE SOCIALINĖS APSAUGOS IR DARBO MINISTERIJOS
PREVENCIJOS IR ATITIKTIES SKYRIAUS NUOSTATAI

I SKYRIUS
BENDROSIOS NUOSTATOS

1. [bookmark: _Hlk216795502]Valstybinio socialinio draudimo fondo valdybos prie Socialinės apsaugos ir darbo ministerijos Prevencijos ir atitikties skyriaus nuostatai (toliau – Nuostatai) nustato Valstybinio socialinio draudimo fondo valdybos prie Socialinės apsaugos ir darbo ministerijos (toliau – Fondo valdyba) Prevencijos ir atitikties skyriaus (toliau – Skyrius) statusą, tikslą, uždavinius, funkcijas, teises, veiklos garantijas ir veiklos organizavimą.
2. Skyrius yra Fondo valdybos administracijos padalinys, pavaldus Fondo valdybos direktoriui.
3. Skyrius savo veikloje vadovaujasi Lietuvos Respublikos Konstitucija, Europos Sąjungos teisės aktais, Lietuvos Respublikos tarptautinėmis sutartimis, Lietuvos Respublikos įstatymais, kitais Lietuvos Respublikos Seimo priimtais teisės aktais, Lietuvos Respublikos Vyriausybės nutarimais, Lietuvos Respublikos socialinės apsaugos ir darbo ministro įsakymais, Valstybinio socialinio draudimo fondo tarybos nutarimais, Fondo valdybos ir šiais Nuostatais, Fondo valdybos direktoriaus įsakymais ir kitais teisės aktais, susijusiais su nustatytų funkcijų vykdymu.
4. Skyriaus valstybės tarnautojams ir darbuotojams, dirbantiems pagal darbo sutartis (toliau – darbuotojai), keliamus reikalavimus ir funkcijas nustato šie Nuostatai ir pareigybių aprašymai.

II SKYRIUS
SKYRIAUS TIKSLAS, UŽDAVINIAI IR FUNKCIJOS

5. Skyriaus veiklos tikslas – formuoti „Sodros“ atsparumo piktnaudžiavimui ir neteisėtiems veiksmams politiką, užtikrinti Valstybinio socialinio draudimo fondo administravimo įstaigų (toliau – Fondo administravimo įstaigos) veiklos vientisumą ir vidaus kontrolę.
6. Skyriaus uždaviniai:
6.1. užkirsti kelią galimam, žalą valstybei darančiam piktnaudžiavimui naudotis „Sodros“ mokamomis išmokomis, formuoti veiklos vientisumo, vidaus kontrolės ir prevencijos politiką, vykdyti jos įgyvendinimo stebėseną, vertinti rizikų valdymo ir kontrolės priemonių veiksmingumą;
6.2. kurti ir stiprinti Fondo administravimo įstaigų korupcijai atsparią aplinką, asmens duomenų apsaugą bei kibernetinį saugumą, užtikrinant atitiktį nacionaliniams ir tarptautiniams standartams.
7. Įgyvendindamas uždavinius, Skyrius vykdo šias funkcijas:
7.1. Veiklos vientisumo ir prevencijos srityje: 
7.1.1. analizuoja išorinę aplinką ir identifikuoja galimo nesąžiningo naudojimosi „Sodros“ mokamomis išmokomis spragas, analizuoja galimas sukčiavimo, piktnaudžiavimo, klaidų ir kitų neteisėtų veiksmų schemas, nustato jų priežastis bei teikia pasiūlymus dėl prevencinių ir kontrolės priemonių taikymo bei tobulinimo;
7.1.2. rengia veiklos vientisumo, vidaus kontrolės ir prevencijos metodikas bei rekomendacijas, vertina jų taikymą praktikoje;
7.1.3. vykdo nuolatinę vidaus kontrolės sistemos stebėseną, vertina jos atitiktį nustatytai vidaus kontrolės politikai, taip pat rizikų valdymo proceso veiksmingumą, ir teikia Fondo valdybos direktoriui informaciją, išvadas bei rekomendacijas dėl jų tobulinimo;
7.2. Išmokų teisėtumo, draudėjų duomenų kokybės, kokybės vadybos ir finansų kontrolės srityje:
7.2.1. analizuoja išmokų teisėtumo užtikrinimo ir permokų susidarymo priežastis bei tendencijas, rengia metodines ir prevencines priemones jų prevencijai stiprinti;
7.2.2. analizuoja draudėjų teikiamų duomenų teisingumą, nustato sisteminius neatitikimus, vertina jų priežastis ir teikia pasiūlymus duomenų kokybei gerinti;
7.2.3. atlieka kokybės vadybos sistemos vidaus auditus, vertina kokybės vadybos sistemos reikalavimų laikymąsi, procesų veiksmingumą ir teikia rekomendacijas dėl jų tobulinimo Fondo valdybos direktoriui ir (ar) Fondo administravimo įstaigų vadovams;
7.2.4. vertina Valstybinio socialinio draudimo fondo ir kitų Fondo valdybos administruojamų fondų lėšų panaudojimo tikslingumą, vykdydamas paskesniąją finansų kontrolę;
7.2.5. atlieka rizikų valdymo priemonių veiksmingumo vertinimą, rengia analitinę informaciją, išvadas ir rekomendacijas Fondo valdybos vadovybei dėl vidaus kontrolės, veiklos vientisumo, kokybės vadybos sistemos veiksmingumo ir kitų Skyriaus kompetencijai priskirtų sričių.
7.3. Korupcijai atsparios aplinkos kūrimo srityje:
7.3.1. organizuoja, koordinuoja ir kontroliuoja korupcijai atsparios aplinkos kūrimą Fondo administravimo įstaigose;
7.3.2. rengia korupcijos prevencijos veiksmų planus, koordinuoja jų įgyvendinimą, vykdo jų stebėseną ir vertina jų veiksmingumą;
7.3.3. vykdo Lietuvos Respublikos pranešėjų apsaugos įstatymo įgyvendinimo funkcijas;
7.3.4. vykdo viešųjų ir privačių interesų derinimo, interesų konfliktų prevencijos ir lobistinės veiklos priežiūrą, kontroliuoja viešųjų ir privačių interesų deklaravimo pareigų vykdymą bei teisės aktų nustatytais atvejais teikia nuomonę personalo formavimo procedūrose;
7.3.5. atlieka teisės aktų projektų antikorupcinį vertinimą, nustato korupcijos pasireiškimo tikimybę ir atsparumo korupcijai lygį teisės aktų nustatyta tvarka;
7.3.6. kontroliuoja, kaip Fondo administravimo įstaigų darbuotojai laikosi antikorupcinio elgesio standartų, konsultuoja juos korupcijos prevencijos klausimais, prireikus taiko teisės aktuose nustatytas prevencines priemones bei bendradarbiauja su kitais Fondo administravimo įstaigų padaliniais ir valstybės institucijomis korupcijai atsparios aplinkos kūrimo klausimais.
7.4. Asmens duomenų apsaugos ir kibernetinio saugumo srityje:
7.4.1. kontroliuoja asmens duomenų ir konfidencialios informacijos tvarkymo teisėtumą, siekdamas nustatyti galimus pažeidimus, šalinti jų atsiradimo priežastis ir mažinti jų neigiamą poveikį Fondo administravimo įstaigų bei duomenų subjektų teisėtiems interesams;
7.4.2. vykdo duomenų apsaugos pareigūno funkcijas pagal Bendrojo duomenų apsaugos reglamento nuostatas;
7.4.3. vykdo kibernetinio saugumo pareigūno funkcijas, rengia dokumentų projektus informacinės sistemos saugos politikos klausimais, koordinuoja organizacinių kibernetinio saugumo priemonių įgyvendinimą, stebi atitiktį kibernetinį saugumą reglamentuojančių teisės aktų reikalavimams ir koordinuoja kibernetinių incidentų valdymo procesus kartu su atsakingais Fondo valdybos padaliniais;
7.4.4. organizuoja darbuotojų asmens duomenų apsaugos ir kibernetinio saugumo srities mokymus bei kitas sąmoningumo didinimo priemones.
8. Skyrius pagal kompetenciją taip pat vykdo šias bendrąsias funkcijas:
8.1. rengia teisės aktų bei kitų dokumentų projektus;
8.2. Fondo valdybos direktoriui pavedus, nagrinėja prašymus ir paklausimus bei rengia atsakymų į juos projektus;
8.3. dalyvauja įgyvendinant veiklos planavimo, rizikos, kokybės valdymo ir Skyriaus dokumentų tvarkymo ir apskaitos procedūras;
8.4. konsultuoja Fondo administravimo įstaigų darbuotojus, teikia jiems metodinę pagalbą;
8.5. [bookmark: _Hlk173933755][bookmark: _Hlk178168904]esant poreikiui, rengia užsakymus Fondo valdybos informacinės sistemos keitimui ir tobulinimui, dalyvauja testuojant Fondo valdybos informacinės sistemos keitimus;
8.6. nustato Skyriaus poreikį pirkimams ir teikia paraiškas pirkimų planui sudaryti (papildyti), rengia perkamų prekių, paslaugų ir darbų viešojo pirkimo paraiškas, dalyvauja viešojo pirkimo procedūrose;
8.7. bendradarbiauja su valstybės valdžios ir valdymo institucijomis bei įstaigomis, savivaldybių institucijomis ir įstaigomis bei kitomis įstaigomis, įmonėmis ar organizacijomis pagal Skyriaus kompetenciją; 
8.8. atstovauja Fondo valdybai valstybės valdžios ir valdymo institucijose bei įstaigose, savivaldybių institucijose ir įstaigose, kitose įstaigose, įmonėse bei organizacijose pagal Skyriaus kompetenciją, Fondo valdybos direktoriui pavedus;
8.9. vykdo kitas teisės aktų nustatytas funkcijas, Fondo valdybos direktoriaus ar jo pavaduotojo pavedimus.

III SKYRIUS
SKYRIAUS TEISĖS

9. Skyrius, siekdamas įgyvendinti uždavinius ir atlikdamas savo funkcijas, turi teisę: 
9.1. gauti Skyriaus funkcijoms vykdyti reikalingus duomenis ir informaciją iš kitų Fondo valdybos administracijos padalinių ir Valstybinio socialinio draudimo fondo valdybos teritorinių skyrių (toliau – Teritoriniai skyriai);
9.2. gauti iš kitų Fondo valdybos administracijos padalinių ir Teritorinių skyrių pasiūlymus, pastabas ar išvadas dėl Skyriaus rengiamų teisės aktų ir kitų dokumentų projektų;
9.3. teikti siūlymus Fondo valdybos direktoriui ir jo pavaduotojams dėl teisės aktų pakeitimų skyriaus veiklos sričiai priskirtais klausimais, taip pat dėl Skyriaus darbo organizavimo tobulinimo;
9.4. gauti iš valstybės ir savivaldybių institucijų ar įstaigų, taip pat registrų, valstybės informacinių sistemų jų turimą ar tvarkomą korupcinio pobūdžio teisės pažeidimams tirti bei korupcijai atspariai aplinkai kurti reikalingą informaciją;
9.5. [bookmark: part_b22ed51aae6d4735932274cdb49d4bbd]gauti Fondo valdybos darbuotojų paaiškinimus dėl galimai padarytų korupcinio pobūdžio teisės pažeidimų; 
9.6. [bookmark: part_acb4943dcfbf446e9fbba2ac942fbad4]tvarkyti asmens duomenis, kai tai būtina, ir tik tuos asmens duomenis, kurių reikia kuriant korupcijai atsparią aplinką, užtikrinant korupcijos prevenciją, nustatant ir tiriant korupcinio pobūdžio teisės pažeidimus, vadovaudamasis asmens duomenų apsaugą reglamentuojančiais teisės aktais;
9.7. naudotis kitomis Lietuvos Respublikos įstatymų ir kitų teisės aktų nustatytomis teisėmis.

IV SKYRIUS 
SKYRIAUS VEIKLOS ORGANIZAVIMAS 

10. [bookmark: _Hlk235200788]Skyriaus darbas vadovaujantis Fondo valdybos metiniais ir kitais veiklos planais, šiais Nuostatais, norminiais teisės aktais, Fondo valdybos vidaus tvarkomis  ir Fondo valdybos direktoriaus pavedimais.
11. [bookmark: _Hlk235200828]Skyriui vadovauja Skyriaus vedėjas (toliau – Vedėjas), kuris yra tiesiogiai pavaldus Fondo valdybos direktoriui ir atskaitingas jam už Skyriaus veiklos rezultatus.
12. Vedėjas:
12.1. [bookmark: _Hlk235200865]organizuoja Skyriaus veiklą ir užtikrina Skyriaus uždavinių ir funkcijų įgyvendinimą;
12.2. [bookmark: _Hlk220527308]paskirsto užduotis Skyriaus darbuotojams, stebi jų vykdymą ir teikia grįžtamąjį ryšį;
12.3. užtikrina Skyriaus veiklos koordinavimą su kitais Fondo valdybos administracijos padaliniais;
12.4. teikia Fondo valdybos direktoriui pasiūlymus dėl Skyriaus veiklos ir darbo organizavimo tobulinimo;
12.5. vykdo kitas savo pareigybės aprašyme ir kituose teisės aktuose nustatytas funkcijas bei Fondo valdybos pavedimus.
13. Nesant Vedėjo, jis pavaduojamas Fondo valdybos direktoriaus nustatyta tvarka.
14. Skyriaus darbuotojai yra tiesiogiai pavaldūs Vedėjui ir privalo tinkamai bei laiku atlikti jų pareigybės aprašymuose nustatytas funkcijas, vykdyti pavedimus, laikytis  teisės aktų ir vidaus tvarkos reikalavimų.
15. Skyriaus veiklą kontroliuoja Fondo valdybos direktorius teisės aktų nustatyta tvarka.

____________________________
